section_heading: Reprezentativna karijera
paragraph_text: Bio je kapetanom australske reprezentacije od rujna 2005., umjesto ozlijeđenog Craiga Moorea, dotadašnjeg kapetana. Viduka je napredovao u momčadi otkako je Guus Hiddink vodio Australce, odvevši ih na SP 2006. nakon što je Australija čekala 32 godine. 21. svibnja 2006., određeno je da će Viduka biti kapetanom australske vrste na SP-u.<ref> The Age Viduka named Socceroos captain, podatak od 21. svibnja 2006. Na istom SP-u u Njemačkoj su prošli prvi krug u skupini i došli do osmine završnice, gdje su nesretno ispali od kasnijeg svjetskog prvaka Italije.